નવી દિલ્હી, 15 મેઃ લોકસભા ચૂંટણી બાદ આવેલા એક્ઝિટ પોલના આંકડાઓ પર વિશ્વાસ કરીને ભાજપ સરકાર બનાવવાની રણનીતિમાં જોર-શોરથી લાગી ગઇ છે. વિભાગોની વહેચણી નક્કી થવા લાગી છે. આ વચ્ચે હંમેશાની જેમ ભાજપના વરિષ્ઠ નેતા લાલકૃષ્ણ અડવાણીની ભૂમિકાને લઇને ટેન્શન સર્જાયું છે. તેમની વરિષ્ઠતાને જોઇને પાર્ટી તેમને યુપીએ અધ્યક્ષ સોનિયા ગાંધીવાળી ભૂમિકામાં જોવા માંગે છે, પરંતુ અડવાણીને તે મંજૂર નથી.